Document ID: /roh_data/filtered/fineweb-2-filterrobots_roh.jsonl.gz/32942

Ord in veglia bieraria han Chasper Schmidlin e Lukas Völlmy realisà durant ils davos onns in museum per art contemporan. Il project è creschì cun ils onns, vegnidas vitiers èn pliras chasas engiadinaisas en la vischinanza.
La sfida è stada da colliar ils differents bajetgs e far ordlonder in museum. Era la tecnica, il grip, l'aua ord il grip e las temperaturas differentas èn stadas sfidas.
Passa quatter onns ha Chasper Schmidlin lavurà per realisar il museum a Susch. Impurtant saja stà da lavurar cun materials indigens e salvar la structura ed istorgia da quests bajetgs vegls.
RR actualitad 08:40